CELEX: 62011TN0666
Language: da
Date: 2011-12-27 00:00:00
Title: Sag T-666/11: Sag anlagt den 27. december 2011 — Budziewska mod KHIM — Puma AG Rudolf Dassler Sport (Gengivelse af en puma)

14.4.2012   
            
            
               DA
            
            
               Den Europæiske Unions Tidende
            
            
               C 109/14
            
         Sag anlagt den 27. december 2011 — Budziewska mod KHIM — Puma AG Rudolf Dassler Sport (Gengivelse af en puma)
   (Sag T-666/11)
   2012/C 109/32
   Stævningen er affattet på polsk
   
      Parter
   
   
      Sagsøger: Danuta Budziewska (Łódź, Polen) (ved advokat J. Masłowski)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Puma AG Rudolf Dassler Sport (Herzogenaurach, Tyskland)
   
      Sagsøgerens påstande
   
   
               —
            
            
               Afgørelse truffet den 23. september 2011 af Tredje Appelkammer ved Kontoret for Harmonisering i det Indre Marked (Varemærker og Design) (sag R 1137/2010-3), hvorved der blev givet afslag på sagsøgerens klage over afgørelsen om at erklære designet ugyldigt, annulleres.
            
         
               —
            
            
               Harmoniseringskontoret tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-design, der blev begæret erklæret ugyldigt: Det for sagsøgeren registrerede EF-design nr. 697016-0001, der den 2. maj 2007 blev offentliggjort i EF-varemærketidende (Gengivelse af en puma)
   
      Indehaver af EF-designet: Danuta Budziewska
   
      Indgiveren af begæringen om, at EF-designet erklæres ugyldigt: Puma AG Rudolf Dassler Sport
   
      Begrundelse for ugyldighedsbegæringen: Ansøgningen om registrering af designet opfylder hverken definitionen af et design i henhold til artikel 3, litra a), i Rådets forordning (EF) nr. 6/2002 af 12. december 2001 om EF-design (EFT L 3 af 5.1.2002, s. 1) eller betingelserne i samme forordnings artikel 4-9. Yderligere ugyldighedsgrunde fremgår af samme forordnings artikel 25, stk. 1, litra c), d), e), f) og g).
   
      Annullationsafdelingens afgørelse: Designet erklæret ugyldigt
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 6, stk. 1, i forordning nr. 6/2002, idet det er blevet benægtet, at det af sagsøgeren ansøgte design har individuel karakter.